Iepirkuma LVC 2026/72/AC
							Ieinteresētajiem piegādātājiem

Par iepirkuma LVC 2026/72/AC nolikumu
Jautājums
Iepirkuma nolikuma 2.pielikuma "Kvalifikācija" 2.punktā citastarp ir izvirzītas prasības noteiktu specifisko darbu veikšanā:
"Pretendentam [..] jābūt šādai būvdarbu [..] veikšanas pieredzei: 
[..]
b) izpildītiem šādiem specifiskiem darbiem: 
[..]
ii. ar saistvielām saistīta minerālmateriāla pamata nesošās kārtas izbūve atbilstoši Autoceļu būvdarbu specifikāciju 6.3.nodaļas prasībām  (vai analogām izbūves darbu prasībām ārvalstīs) ar būvdarbu apjomu vienā objektā ne mazāk kā 12 000 m2 vai ar bitumenu stabilizēta materiāla pamata nesošās kārtas izbūve ar būvdarbu apjomu vienā objektā ne mazāk kā 12 000 m2."
--
Lūdzam skaidrot, vai minētai prasībai par ar bitumenu stabilizēta materiāla pamata nesošās kārtas izbūves pieredzi būs atbilstošs šāds tehnoloģiskais risinājums: 
· izbūvēta nesaistītu minerālmateriālu pamata nesošā kārta;
· šīs kārtas augšējā daļa 2/3 dziļumā apstrādāta, materiālā iemaisot bitumena emulsiju.
Būvdarbu dokumentācijā šāds darbs nosaukts "ar saistvielām nesaistītu blīvu segas pamatu kārtu gruntēšana, iemaisot bitumena emulsiju".
Saprotam, ka šādi jau papildu informācijas pieprasīšanas (jautājumu uzdošanas) posmā faktiski ieinteresētais piegādātājs būtībā lūdz izskatīt konkrētu darbu tehnoloģiju, taču vēršam uzmanību, ka konkrētajā gadījumā šāds jautājums "ir vietā", jo izvirzītā pieredzes prasība ir interpretējama - nav viennozīmīgi saprotama.

Gadījumā, ja pasūtītājs atbildi uz uzdoto jautājumu nevar sniegt, lūdzam norādīt minimālās tehniskās pazīmes/parametrus, kurām jāatbilst ar bitumenu stabilizētai materiāla pamata nesošai kārtai - t.i. lūdzam piepildīt prasību ar jēgu (piemēram, norādot darbu veikšanas tehnoloģiju vai mehāniskās īpašības, vai kā citādi).

Atbilde uz jautājumu
Skaidrojam, ka nolikuma 2.pielikuma "Kvalifikācija" 2.1. punkta b) punkta ii. apakšpunktā izvirzītajai pieredzes prasībai “[…] ar bitumenu stabilizēta materiāla pamata nesošās kārtas izbūve  ar būvdarbu apjomu vienā objektā ne mazāk kā 12 000  m2.” jāatbilst “Autoceļu būvdarbu specifikācijas 2026”  6.3. nodaļā “Ar hidrauliskajām vai bitumena saistvielām saistīta minerālmateriālu pamata nesošās kārtas būvniecība aukstā veidā” aprakstītajiem darbu veidiem, kuriem papildus ir noteiktas šādas prasības:
· maisījuma sastāvs ir jāprojektē, lai sasniegtu konkrētus kvalitātes parametrus;
· maisījuma īpašības būvdarbu laikā tiek kontrolētas;
· izbūvētajai kārtai kvalitātes prasību kopums ir lielāks.

